แฟนผมกินยาคุมฉุกเฉินแบบ2เม็ดห่างกัน 12 ชม แต่กินเม็ดแรกภายใน 24 ชม เม็ด 2 กิน ห่างจากเม็ดแรก 14 ชม ประมาณ 12.00 (เขาให้กิน 12ชม จากเม็ดแรก แต่ลืม) แล้วเมื่อคืนมีเพศสัมพันธ์กัน ประมาณ ตี1 ครั้งแรกใส่ถุง พอเสร็จก็เช็ด แต่ครั้งที่ 2 ผมสอดแบบไม่ใส่ถุงไปครั้งนึง แล้วเอาออกก่อนใส่ถุง แบบนี้ต้องกินยาคุมเพิ่มมั้ยครับ
สวัสดีค่ะ หากได้ทานยาคุมกำเนิดเม็ดแรกภายใน 24 ชั่วโมงหลังจากที่มีเพศสัมพันธ์ แต่ได้ทานเม็ดที่ 2 หลังจากที่ทานเม็ดแรกไปแล้ว 14 ชั่วโมง (ซึ่งปกติ ไม่ควรนานเกิน 12 ชั่วโมง) ประสิทธิภาพในการป้องกันการตั้งครรภ์ก็อาจได้ไม่เต็มที่ค่ะหลังจากนั้น หากได้มีเพศสัมพันธ์อีก โดยใส่ถุงยางอนามัยป้องกัน แต่เมื่อมีการหลั่งน้ำอสุจิออกไปแล้ว ได้มีการสอดใส่อวัยวะเพศเข้าช่องคลอดอีกโดยไม่ใส่ถุงยางอนามัย ก็อาจมีโอกาสตั้งครรภ์ได้ เพราะอสุจิที่ค้างอยู่ในท่อปัสสาวะ อาจออกมาในขณะที่มีการสอดใส่ได้ ดังนั้น ก็อาจต้องพิจารณาทานยาคุมฉุกเฉินไปอีกครั้งค่ะหลังจากนี้ไปประมาณ 2 สัปดาห์ แนะนำควรตรวจหาการตั้งครรภ์ดูด้วยค่ะและหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ